ინგლისის საფეხბურთო ლიგის ჩემპიონატი

ინგლისის საფეხბურთო ლიგის ჩემპიონატი (შემოკლებით ეძახიან ჩემპიონატი, სპონსორიდან გამომდინარე Sky Bet ჩემპიონატი, 2004 წლიდან 2016 წლამდე ერქვა საფეხბურთო ლიგის ჩემპიონატი) - უმაღლესი დივიზიონი ინგლისის საფეხბურთო ლიგაში და მეორე უმაღლესი დივიზიონი ინგლისის საფეხბურთო ლიგის სისტემაში პრემიერლიგის შემდეგ. ლიგა შედგება 24 კლუბისგან, სეზონის ბოლოს საუკეთესო ორი გუნდი ავტომატურად აღზევდება პრემიერლიგაში. მესამედან მეექვსე ადგილებზე გასულები კი პლეი-ოფის თამაშებს მართავენ, გამარჯვებული პრემიერლიგაში გადადის. ჩემპიონატის ბოლო სამი კლუბი ქვეითდება ლიგა ერთში. საფეხბურთო ლიგის ჩემპიონატი დაარსდა 2004–2005 სეზონში და არის მანამდე არსებული პირველი დივიზიონის (1992–2004) მემკვიდრე. პრემიერლიგის შექმნამდე იგივე პოზიცია ჰქონდა საფეხბურთო ლიგის მეორე დივიზიონს (1892–1992). ჩემპიონატის გამარჯვებულები იღებენ ინგლისის პირველი დივიზიონის თასს. ინგლისის სხვა ჩემპიონატების მსგავსად, ტურნირში უელსის გუნდებიც იღებენ მონაწილეობას. ჩემპიონატი არის ყველაზე მდიდარი არა ტოპ საფეხბურთო ლიგა და მეცხრე ყველაზე მდიდარი დივიზიონი ევროპაში. 2018–19 სეზონში საშუალო დასწრება 20,181 იყო, რაც ყველაზე მაღალი მაჩვენებელია მეორე დივიზიონებში. მხოლოდ ცხრა უმაღლეს ჩემპიონატს აქვს უკეთესი მაჩვენებელი. ლიგის ჩემპიონატში ყველაზე ბევრი სეზონი ბარნსლის აქვს ჩატარებული, 2011 წლის 3 იანვარს ბარნსლიმ 1,000 გამარჯვება დააგროვა. ბარნსლი არის ასევე ერთადერთი გუნდი, რომელსაც 3,000 თამაში აქვს ჩატარებული მეორე დივიზიონში. 2007–08 სეზონიდან დღემდე ლიგის ჩემპიონატის ყველაზე დიდხნიანი წევრია ევროპის თასის ყოფილი გამარჯვებული ნოტინგემ ფორესტი. საფეხბურთო ლიგის ჩემპიონატის სადებიუტო 2004–05 სეზონს 9.8 მილიონი გულშემატკივარი დაესწრო, რაც მეოთხეა ევროპის ტოპ ჩემპიონატების შემდეგ. ინგლისის პრემიერლიგა (12.88 მილიონი), ესპანეთის ლა ლიგა (11.57 მილიონი) და გერმანიის ბუნდესლიგა (10.92 მილიონი), ლიგის ჩემპიონატმა გაუსწრო იტალიის სერია A-ს (9.77 მილიონი) და საფრანგეთის ლიგა 1-ს (8.17 მილიონი). სადებიუტო სეზონში სანდერლენდმა გაიმარჯვა, უიგან ატლეტიკი მეორე ადგილზე გავიდა და პირველად ინგლისის უმაღლეს დივიზიონში აღზევდა. უიგანი მხოლოდ ოცდაშვიდი წლის წინ შეუერთდა ინგლისის საფეხბურთო ლიგას და გამოდიოდა მეოთხე რანგის დივიზიონში. პირველი პლეი-ოფის მატჩი კარდიფის მილენიუმის სტადიონზე ვესტ ჰემ იუნაიტედის გამარჯვებით დასრულდა, სადაც ლონდონელებმა პრესტონ ნორტ ენდი 1–0 დაამარცხეს. 2005–06 სეზონის ბოლოს რედინმა 106 ქულა დააგროვა და გააუმჯობესა 1999 წლის სანდერლენდის რეკორდი. პირველი გამარჯვებიდან სამი წლის შემდეგ 2006–07 სეზონში სანდერლენდმა მეორე ტიტული მოიგო. 2007 წლის 4 მაისს ლიდზ იუნაიტედი გახდა პირველი გუნდი, რომელმაც ადმინისტრაციული წესები დაარღვია და 10 ქულა ჩამოეჭრა, რის გამოც, ბოლო ადგილი დაიკავა და ლიგიდან გავარდნენ. 2007 წლის 28 მაისს დერბი ქაუნთიმ ვესტ ბრომვიჩ ალბიონს 1–0 მოუგო და პირველი პლეი-ოფის გამარჯვებული გახდა განახლებულ უემბლის სტადიონზე, თამაშს 75,000 მაყურებელი დაესწრო. ვესტ ბრომმა მომდევნო სეზონში გაიმარჯვა. 2009 წლის 30 სექტემბერს, Coca-Cola-მ განაცხადა, რომ 2009–10 სეზონის ბოლოს საფეხბურთო ლიგასთან (ამჟამად ინგლისის საფეხბურთო ლიგა) კონტრაქტს დაასრულებდა. 2010 წლის 16 მარტს, npower-მა დააანონსა, რომ ის გახდებოდა ახალი სპონსორი და 2010–11 სეზონის დაწყებიდან 2012–13 სეზონის დასრულებამდე ინგლისის საფეხბურთო ლიგის ჩემპიონატის ოფიციალური სახელი იქნებდა Npower ჩემპიონატი. 2013 წლის 18 ივლისს ბრიტანული გემბლინგ კომპანია Sky Bet გახდა ჩემპიონატის ახალი სპონსორი ხუთი წლით. 2014 წლის 24 მაისს, პლეი-ოფის მატჩს დერბი ქაუნთსა და ქუინზ პარკ რეინჯერს შორის ყველაზე მეტი 87,348 ადამიანი დაესწრო, ბობი ზამორას გოლით ქპრ გამარჯვებული გახდა. 2016–17 სეზონში საფეხბურთო ლიგა განახლდა და დაერქვა ინგლისის საფეხბურთო ლიგა. ამ სეზონში ჩემპიონატს დაესწრო თერთმეტ მილიონზე მეტი ადამიანი, ხოლო ორ მილიონზე მეტმა ტელევიზორში ნახა ნიუკასლ იუნაიტედსა და ასტონ ვილას მატჩი; ორივე მათგანი წინა სეზონში პრმიერლიგიდან გავარდნენ. ინგლისის მეორე დივიზიონისთვის ეს დასწრება 1958–59 სეზონის შემდეგ ყველაზე ბევრია. ლიგის წევრია 24 კლუბი. სეზონი იწყება აგვისტოში და სრულდება მაისში, თითოეული გუნდი ერთმანეთთან ატარებს ორ თამაშს ერთს სახლში და ერთს სტუმრად. გამარჯვების ქულაა სამი, ფრის ერთი და წაგების ნული. ლიგის ცხრილი დგება დაგროვებული ქულებით, შემდგომ ყურადღება ექცევა გოლების სხვაობას, შემდგომ გატანილი გოლებს და ბოლოს ერთმანეთთან ჩატარებულ მატჩებებს. თუ ყველა მაჩვენებლი თანაბარია, სატურნირო ცხრილი ლაგდება ანბანის მიხედვით. ეს წესი არ ეხება აღზევება, დაქვეითების და პლეი-ოფის ზონაში ზონაში არსებულ გუნდებს. ამ შემთხვევაში დამატებითი თამაში უნდა ჩატარდეს. ჩემპიონატში არასდროს ყოფილა მსგავსი სიტუაცია, რომ ეს წესი ამოქმედებულიყო. სეზონის ბოლოს საუკეთესო ორი გუნდი და პლეი-ოფის გამარჯვებული პრემიერლიგაში გადადის, ბოლო სამი გუნდი კი ლიგა ერთში ქვეითდება. პლეი-ოფში მონაწილეობას იღებს მესამედან მეექვსე ადგილზე გასული გუნდები. მესამე ადგილოსანი ხვდება მეექვსეზე გასულს, მეოთხე ადგილზე გასული კი მეხუთეს. თითოეული მათგანი ატარებს ორი თამაშს ერთი სახლში და ერთს მოწინააღმდეგის სტადიონზე და ირკვევა ფინალისტები. ფინალი არის ერთმატჩიანი და ტარდება უემბლის სტადიონზე, გამარჯვებული გადადის პრემიერლიგაში და იგებს ჩემპიონატის პლეი-ოფის ტროფის. ლონდონი ბარნსლი ბირმინგემ სიტი ბლექბერნ როვერსი ბორნმუთი ბრისტოლ სიტი კოვენტრი სიტი კარდიფ სიტი დერბი ქაუნთი ჰადერსფილდ თაუნი ლუთონ თაუნი მიდლზბრო ნორვიჩ სიტი ნოტინგემ ფორესტი პრესტონ ნორტ ენდი რედინგი როტერჰემ იუნაიტედი შეფილდ უენსდეი სტოკ სიტი სუენსი სიტი უიკომბ უონდერერსი ლონდონის გუნდები ბრენტფორდი მილუოლი ქუინზ პარკ რეინჯერსი უოტფორდი 2020–21 სეზონის მონაწილე გუნდები. 1 პრემიერლიგაში აღზევებით ნორვიჩი გახდა პირველი გუნდი, რომელმაც გაიარა ყველა საფეხური. დაქვეითდა პრემიერლიგიდან, დაქვეითდა ლიგის ჩემპიონატიდან, აღზევდა ლიგის ჩემპიონატში და აღზევდა პრემიერლიგაში. 2 ბარნლიმ 93 ქულა დააგროვა, რაც მეორე ადგილისთვის რეკორდულია. 2016–17 სეზონში იგივე შედეგი დააფიქსირა მეორე ადგილოსანმა ბრაიტონმა ↑ 1.0 1.1 Sky Bet to sponsor The Football League. The Football League (18 July 2013). დაარქივებულია ორიგინალიდან — 21 ივლისი 2013. ციტირების თარიღი: 4 იანვარი 2021. ↑ Cumulative revenue of Europe's 'big five' leagues grew by 5% in 2012/13 to €9.8 billion. Deloitte Touche Tohmatsu Limited. დაარქივებულია ორიგინალიდან — 2020-02-04. ციტირების თარიღი: 5 August 2015 ↑ Championship 2018/2019 - Attendance en-GB. ციტირების თარიღი: 31 October 2019 ↑ A referenced list of all leagues ranking above the Championship is available at the Major League Soccer attendance page. ↑ Barnsley 2–1 Brighton. BBC Sport (12 March 2013). ციტირების თარიღი: 11 August 2017 ↑ Flanagan, Chris. (1 April 2019) Derby County's shocking 2007/08 revisited: the Premier League's worst ever season, told by those who were there en. ციტირების თარიღი: 11 December 2019 ↑ Clarke, Lee. (2016-11-24) Where are they now? - Nottingham Forest's 2007/08 promotion winning team | Football League World - Part 11 en-GB. დაარქივებულია ორიგინალიდან — 2020-12-02. ციტირების თარიღი: 2019-12-11 ↑ „Countdown underway to new season“. BBC News. 6 August 2005. ციტირების თარიღი: 2 May 2010. ↑ Lansley, Peter (29 July 2005). „Championship glories in outstripping Serie A“. The Times. UK. დაარქივებულია ორიგინალიდან — 11 მაისი 2024. ციტირების თარიღი: 2 May 2010. ↑ First class second division TheFA.com ↑ „League Points“. Football League 125. დაარქივებულია ორიგინალიდან — 12 ნოემბერი 2017. ციტირების თარიღი: 2 March 2018. ↑ „Leeds Utd call in administrators“. BBC News. 4 May 2007. ციტირების თარიღი: 2 March 2018. ↑ „Relegated Leeds in administration“. BBC Sport. 4 May 2007. ციტირების თარიღი: 2 March 2018. ↑ „Derby 1–0 West Brom“. BBC Sport. 28 May 2007. ციტირების თარიღი: 2 March 2018. ↑ Coca-Cola end Football League sponsorship deal The Guardian, 30 September 2009 ↑ Football League names npower as new sponsor BBC Sport, 16 March 2010 ↑ „Derby County 0–1 Queens Park Rangers“. BBC Sport. 24 May 2014. ციტირების თარიღი: 2 March 2018. ↑ „EFL: More than 18m fans watched matches in 2016–17“. BBC Sport. 11 May 2017. ციტირების თარიღი: 2 March 2018. ↑ Football Ground Guide. Football Ground Guide. ციტირების თარიღი: 30 November 2016 ↑ The teams listed for this season were ranked using points per game following the curtailment of the season due to the COVID-19 pandemic in the United Kingdom.